b'\n_START_ARTICLE_\n15-18\n_START_SECTION_\nOzadje\n_START_PARAGRAPH_\nPo koncertu ob 20. obletnici skupine leta 2013 v SiTi teatru, ko so skupaj nastopili trenutni in nekdanji \xc4\x8dlani skupine, so se v prostoru za vaje v raz\xc5\xa1irjeni postavi za\xc4\x8denjali dobivati tudi po obletnici. S\xc4\x8dasoma so spoznali, da so se najbolj\xc5\xa1e ideje manifestirale, ko je skupina improvizirala. Med 23. in 26. decembrom 2015 so tri dni improvizirali in te improvizacije posneli. V naslednjih mesecih je sledila analiza posnetega, lu\xc5\xa1\xc4\x8denje uporabnih idej, ki jih je skupina uporabila v kon\xc4\x8dnih sedem instrumentalnih skladbah. Poleti 2018 so za\xc4\x8deli snemati in do konca leta posneto uredili. Med februarjem in majem 2018 je skupina posnetke miksala in masterizirala s starim sodelavcem skupine Julijem Zornikom v Studiu 100._NEWLINE_To je prvi album z ustanovnim \xc4\x8dlanom Juretom Pohlevnom in prvi album po letu 1998, na katerem ni Petra Dekleve, s katerim se je skupina raz\xc5\xa1la konec leta 2014. Na plo\xc5\xa1\xc4\x8di je zadnji\xc4\x8d sodeloval Ga\xc5\xa1per Gantar, ki je skupino zapustil po snemanju plo\xc5\xa1\xc4\x8de, julija 2017. _NEWLINE_Album je posve\xc4\x8den dolgoletnemu tonskemu mojstru skupine Bo\xc5\xa1ku Bursa\xc4\x87u - Bobanu.\n_START_SECTION_\nKriti\xc4\x8dni odziv\n_START_PARAGRAPH_\nNa Radiu \xc5\xa0tudent je bil album uvr\xc5\xa1\xc4\x8den na 26. mesto na seznam Naj tolpe bumov 2018, seznam najbolj\xc5\xa1ih slovenskih albumov leta.'